ming030890/wiki-yue-high-quality huggingface dataset:
Windows 7

Windows 7係個微軟作業系統，開發代號Vienna，2009年10月22號開始賣。
Windows 7嘅上個版本係Windows Vista，下個版本係Windows 8。
Windows 7主流支援已經喺2015年1月13號到期，延伸支援會喺2020年1月14號到期。

新嘢
Windows 7提高咗螢幕觸控支援同埋手寫辨識，支援虛擬硬碟（VHD），改善多核心（Multi-Core）處理器嘅運作效率，開機速度同埋內核改進。增加嘅功能大致上包括：支援多個顯示卡、新版本嘅Windows Media Center、一個畀Windows Media Center（WMC）用嘅桌面小工具、增強嘅音訊功能、內建嘅XPS同埋Windows PowerShell以及一個包含咗新模式而且支援單位轉換嘅新版小算盤。另外，控制台亦增加咗唔少新項目：ClearType文字調整工具、顯示器色彩校正精靈、桌面小工具（Desktop Gadget）、系統還原（System Restore）、疑難排解、工作空間中心（Workspaces Center）、認證管理員、系統圖示和顯示。舊有嘅Windows資訊安全中心被改名為「Windows行動作業中心」，佢有保護電腦資訊安全嘅功能。
中子星

中子星，英文neutron star，恆星一種，極之細，質量高，所以密度非常之高。主要由中子組成，加上單身嘅核子、質子、電子及其他粒子，實際結構仍然係數學上估計。萬有引力大到壓破原子間斥力，大過維持核子嘅強作用力，電子同質子結合成中子，中子由核子間解放出，自由好多。
中子星來自超新星爆發，原本大恆星核聚變生出鐵，核聚變日漸無以為計，熱力不足支撐星體，頂唔住萬有引力，於是急速坍縮，外層拋出物質咁爆發。淨低較核心部份，質量細，壓到變白矮星，大，壓到變黑洞，中間就變中子星。中子星細到一二萬米，而質量有成太陽兩倍。原本恆星好大粒，自轉得慢。一坍陷成中子星，而角動量要守衡，直徑大為縮細時，自轉就會變得極快，週期斷秒甚至微秒計。
有啲中子星帶好強磁性，會射出電磁波，自轉有如燈塔，依一類叫脈衝星。若果中子星無脈衝射向地球，唔係咁容易發現。
中密度纖維板

中密度纖維板（英文：Medium-Density Fibreboard；簡稱：MDF）係一種工程木製品，通常係用啲硬木或者軟木既碎料，即係頭頭尾尾既木碎處理之後製成。呢啲碎料既木纖維用樹脂黐住，然後通過高溫加壓，將佢哋整成平板。 MDF 通常比夾板既密度更高，亦都比蔗渣板既強度同密度都高。
MDF 呢個名，源自纖維板既密度差異；同 HDF 比較，MDF 無咁堅固、無咁耐用，因為 HDF 有更高既密度同埋更細小既木纖維。 MDF 既大規模生產係喺1980年代喺北美同歐洲開始。
依家 MDF 板呢個名詞，已經成為所有既乾法纖維板（dry-process fibreboard）既通用名稱。

物理特性
MDF通常係由82%既木纖維、9%既樹脂、8%既水，同埋1%石蠟組成。 密度通常大約係500到1,000kg/m3（每立方呎31到62磅）。 纖維板既分類，按照密度範圍可以分為輕密度板、標準密度板同高密度板，不過呢個分法並唔係太恰當，相當令人困惑。當製造呢啲板既時候，板既密度好重要，因為纖維密度係重要既評估標準。  例如，同樣係700–720kg/m3（每立方呎44到45磅）密度既 MDF 板，如果係厚既軟木纖維板，可以睇成係高密度板；不過，如果係同樣密度既硬木纖維板，就唔可以話佢係高密度板，只能夠當中密度板。唔同類型既 MDF 板，係根據唔同特定應用既唔同技術要求而發展出嚟既。

類型
唔同種類既中密度纖維板（有時會用唔同既顏色嚟標示）係：
超輕MDF板（ULDF）
防潮MDF板通常係綠色既
阻燃MDF板通常係紅色或者藍色既
製造所有類型既纖維板都係用好相似既製造方法同埋工藝，唔同既只係纖維板既密度。一般嚟講，中密度纖維板既典型密度係600–800 kg/m3（即係每立方英吋0.022–0.029磅），比蔗渣板既500–800 kg/m3稍為高，但係比高密度纖維板既600–1,450 kg/m3低。

製造業
喺澳洲同紐西蘭，用嚟做中密度纖維板既樹，主要係人工種植既輻射松（學名：Pinus radiata；英文：radiata pine），但係亦都有用各種各樣既其他材料，包括其他木材、廢紙同纖維。至於防潮既MDF板，製造既時間會加一定比例既尤加利（學名：Eucalyptus）樹，目的係用呢類樹特有既高含油量。

木切片生產
啲樹斬咗落嚟之後，會先將啲樹皮剝走。啲樹皮會賣俾其他工廠去製造樹皮裝飾品或者用嚟做景觀美化，質量差啲既會用嚟做生物燃料。去咗皮既原木會送去生產中密度纖維板既工廠，喺嗰度做切片過程。用嚟切片既典型工具係碟式削片機，一般會有 4 到 16 片鋸片。切完之後，任何太大既木切片會重新切一次；尺寸太細既木切片一般會用嚟當柴燒。啱用既木切片會先清洗乾淨，檢查有無缺陷。有啲木切片會先散裝儲存，等之後用；有啲切片會直接送去生產線。

纖維生產
同 Masonite 之類既其他濕法纖維板相比，MDF 板既特點係喺生產工序既差異，同埋將啲纖維加工既方法。製造 MDF 板會先將啲木切片加工成單獨但係完整既纖維，然後用乾法製程。 啲清洗乾淨既木切片會先用螺旋送料器壓實成條狀，加熱 30-120 秒嚟將木材裡面既木質素軟化，然後用纖維分離機將啲纖維打散。 典型既纖維分離機係用兩個有凹槽既反向轉動圓盤組成，要加工既木切片喺中心送入纖維分離機，然後透過離心力喺圓盤之間向外送出。
紙漿喺纖維分離機流入噴吹管（blowline），呢種噴吹管係中密度纖維板製作過程用既獨特工序，佢係一條啤把形既圓形管道，直徑由頭段既40 毫米，一直增加到尾段既1500毫米。喺第一階段會注入蠟，蠟冚住喺纖維上面，通過纖維既湍流運動（turbulent movement）令到啲蠟均勻分佈喺纖維上面。然後注入脲醛樹脂（urea-formaldehyde）做黏合劑。蠟可以提高防潮性，樹脂喺製程既初期，用嚟減少結塊既情況。材料喺吹管既最終嗰段既加熱膨脹室裏面快速乾燥，並膨脹成細小、蓬鬆、輕質既纖維。即使喺高壓（100 bar，或者10 MPa；1,500 psi）之下，膠水同其他成分（硬化劑、染料、尿素等）亦會注入吹管，乾燥過程喺長管道裏面繼續，直至去到出口，連接喺加熱室既旋風分離器，出嚟既纖維可以立即用或者儲存落嚟，留番遲啲先用。

Sheet forming
乾纖維俾機器吸入「吊桿」既頂部，「吊桿」將啲纖維均勻咁分佈到下方既均勻墊嗰度，原材料既厚度通常係230-610毫米。均勻墊經過預壓縮（precompressed），然後直接送到連續熱壓機。如果唔用連續熱壓機，亦可以將均勻墊上面既原材料切成適合既大細，然後用多開口熱壓機壓佢哋。熱壓機既熱力同壓力，令到啲樹脂熔化，板材會到達設定既強度同密度。壓制循環會分階段進行，墊子上面原材料既厚度首先被壓縮到成品板厚度既 1.5 倍左右，然後進一步分階段，進行多次短時間既加壓。經過呢啲工序之後，板既輪廓已經固定咗，板芯既密度較低，板既兩個表面既附近既密度會增加，咁樣板既整體機械強度會增加。
壓制後，中密度纖維板喺星形乾燥機或者冷卻轉盤嗰度冷卻，然後修剪、打磨。喺某啲應用嗰度，板材亦會經過多層既層壓（laminated），以獲得額外既機械強度。
多年以嚟，中密度纖維板對環境既影響已經有咗好大既改善。依家，好多中密度纖維板係由好幾種材料製成既，當中包括其他木材、廢料、再生紙、竹、碳纖維、聚合物、森林斬樹同鋸木廠鋸木留番既邊角材料。
想要符合日臻完善既周圍保護條例，製造商被迫推出更環保既產品，佢哋已經開始改用無毒性既黏合劑。新既原材料亦會陸陸續續引入生產工序。稻草同竹已經成為流行既纖維來源，因為佢哋係一種快速生長既可持續資源。

好處
密度比夾板同蔗渣板高；
強度同尺寸一致；
形狀很好；
尺寸穩定（比天然木材既熱膨脹系數更細）；
容易上油漆；
容易上木膠水（黐得實）；
容易收螺絲（咬得緊）；
靈活。

壞處
品質差既 MDF 板遇水飽和之後，好容易膨脹破裂；
如果唔封實佢哋，喺潮濕既環境嗰度好容易變形或者係膨脹；
可能會釋放甲醛（甲醛係一種致癌物質）；
切割同打磨既時候可能會釋放引起過敏既嘢，會刺激眼睛同肺；
切割既時候，刀片容易變鈍（同其他木板比較）：幾乎必須用碳化鎢既刀片切割工（因為用高速鋼切割，啲刀片好容易變鈍）；
雖然 MDF 板既上面無紋理，但係板既裏面確實有一啲紋理，所以如果將螺旋擰入板既時候，喺邊緣既地方通常都會有啲裂開（類似層間分離）。

應用
MDF 喇叭箱
由於 MDF 板既靈活性，所以佢哋經常用喺學校既學生專題研習作業。 用 MDF 製成既板條牆，經常用喺商店裝修行業。由於中密度纖維板既防潮性比較差，所以呢啲板主要係用喺室內。 MDF 既用法好多，可以係原始形式，可以將表面精細打磨再用，亦可以係帶有裝飾覆蓋層既形式。
由於中密度纖維板既表面堅固，所以亦都可以用喺櫥櫃等既家具。
MDF 既密度令佢哋適合用喺管風琴室既牆壁，咁樣做可以令到聲音（尤其係低音）可以從管風琴室反射到大廳。
中學

中學係小學之後嘅等級。學齡喺每個國家都有啲唔同。
響中學讀嘅學生叫中學生，香港俗語又叫做「中學牛‎」或者「中學鴨‎」。

加拿大
安大略
喺安大略省，中學總共有六個年級。
魁北克
喺魁北克省，中學總共有五個年級。

中國
內地
喺中國大陸，中學有分初中同高中。高中最後嗰個年級叫做預科班，嗰級係為咗下個學年讀大學，畢咗業之後就可以讀大學。
香港
喺香港，而家以六個年級為主，香港嘅中學大部分初中同高中都喺同一間學校，通常中一至中三叫做初中，中四至中六叫做高中；中六下學期尾參加香港中學文憑考試，要喺香港中學文憑考試達到指定成績先至可以升讀大學。
中子彈

中子彈（neutron bomb）係一種核武。佢有X光（X-ray）反射鏡同埋彈殼，原材料主要由鉻同埋鎳製成。至於穿透能力方面，高能量嘅中子流比其他放射武器更具穿透能力，一般可以阻隔[[丙種射綫|伽傌射線]（gamma radiation）嘅物料一般都抵擋唔到中子流。中子彈所產生嘅熱能同埋衝擊波被故意減低，而中子流就被加強，從而達到侵略計劃。
由於中子得水同埋電解質吸收得到，而生物含有大量水份，所以中子流對生物產生嘅傷害比伽傌射線更強大。原先美國製造中子彈嘅目的，係希望可以殺咗敵人而唔炸爛啲嘢。原因係如果可以殺咗屋裏面嘅人，而間屋冇損毀，佢哋能夠從中獲利。
中學教育

中學教育（英語：Secondary education）一般係喺六年嘅小學教育之後，學生喺中學入面接受嘅另一個六年教育。一般嘅中學教育分咗做「初中」同「高中」，中學教育之後就係專上教育、職業教育或者出社會做嘢。
中學預備班

《中學預備班》（Welcome to Secondary School）係香港電視娛樂製作嘅兒童節目，2017年4月2號開始逢禮拜日喺17:30-18:00喺ViuTV播，主持係朱汶欣。節目會介紹香港嘅中學。
中宮

中宮，天文上五宮之一，與東宮、西宮、南宮、北宮，同五行有關。
中宮有兩種分配。一種如淮南子時則訓咁，以東、南、中、西、北來排。而季夏之月，就拜中宮。中宮即軒轅星官，代表五行嘅土，黃色。
季夏之月，招搖指未，昏心中，旦奎中，其位中央，其日戊己，盛德在土，其蟲嬴，其音宮，律中百鍾，其數五，其味甘，其臭香，其祀中霤，祭先心。涼風始至，蟋蟀居奧，鷹乃學習，腐草化為蚈。天子衣黃衣，乘黃騮，服黃玉，建黃旗。食稷與牛，服八風水，爨柘燧火，中宮御女黃色，衣黃采，其兵劍，其畜牛，朝于中宮。乃命漁人，伐蛟取鼉，登龜取黿。
另一種如，史記天官書講，中宮天極星。即係講古時中原地方，所見嘅拱極星。中宮中間，叫紫宮，有東西蕃包住。紫宮外北斗，都歸中宮。說法大約係後來嘅紫微垣。
天官書查實都有講前一種，只不過寫喺填星之下。
歷斗之會以定填星之位。曰中央土、主季夏、日戊己、黃帝、主德、女主象也。
大清學者錢大昕、張文虎認為，中宮本應叫中官，宮係官嘅筆誤。不過尚無定論。

天官書
天極星，唔係單講一粒星，而係一眾藩內嘅星。
太一，意謂天球北極。當時有一光星，應指帝星。
太一側邊有三星，叫子屬或三公，後世合叫北極星官。子屬後世叫太子、庶子同后宮，後世三公叫另有星官，遠在藩外。
後句四星，句即係勾，後世勾陳星官。
HJK赫爾辛基

HJK赫爾辛基（英文：Helsingin Jalkapalloklubi）係芬蘭赫爾辛基一間職業足球球會，依家踢緊芬蘭超級足球聯賽。
HKG報

《HKG報》係香港一個親中派嘅媒體，喺2015年由親中派政治組織「幫港出聲」召集人周融所創辦，而家由同屬激進親中派嘅周天慧擔任行政總裁。據周融解釋，「HKG」係香港嘅簡寫，可解作「Hong Kong Good」或者「Hong Kong Great」，亦可以譯做「香港好」或者「香港偉大」。

事件同爭議
HKG報嘅立場係親中派，佢哋自創立以來，報道都受到爭議同批評。喺2021年，有唔同學術期刊分別發表文章，話HKG報雖然自稱係新聞平台，但實際係散播政治宣傳嘅平台，可信度備受質疑，而且被中文維基百科列作唔可靠嘅資料來源。

疑消費家庭悲劇死者同抹黑政治異見者
2018年6月，香港屯門發生個女殺死父母再自殺嘅命案，《HKG報》隨後以「疑佔中後輟學走向極端 弒父母女生是黃絲殺手」為標題發表文章，文中引述標題為《屯門弑父母女生證是黃絲帶支持非法佔中者》嘅匿名而未經考證嘅網絡帖文，指涉案女子係「黃絲帶支持非法佔中者」，喺讓愛與和平佔領中環事件失敗後思想同行為走向極端，從而走上歧路。
該文章被批評係消費死者同捕風捉影嘅政治攻擊，有學者指出對事件作出猜側或探究成因無益處，亦有精神科專科醫生就事件表示網上一啲言論帶批判性兼且內容失實，呢啲負面討論可能導致死者家屬產生抑鬱情況，造成「另一重傷害」。

俾人話拍假片
内文：HKG報訪問自稱英華女學校學生影片
2019年6月香港《逃犯條例修訂草案》風波嗰陣，《HKG報》播出一段標題叫《香港學校內在發生什麼？請聽這位英華女生的勇敢控訴！》嘅片，條片入面一個自稱係英華女學校嘅女學生接受《HKG報》訪問，佢聲稱學校嘅立場一直支持「反對派」（建制派針對民主派嘅用語），又話學校裏面比較支持建制派言論嘅學生會俾同學鬧，而通識科「大部分」時間會講中國嘅負面消息，同埋會有學校校董會洗學生腦等。條片出街後即刻喺親建制派嘅平台上面廣傳，係繼俾人話係造假嘅《致年青人：你們沒上街的父母根本沒有愛過你》同埋「深宵酒樓家庭鬧劇」影片出街後，建制派又一次喺《逃犯條例修訂草案》風波期間發出嚟嘅引導輿論嘅宣傳片。有評論分析仲話，呢段片喺客觀宣傳效果上，畀咗觀眾一個印象，指而家後生仔嘅抗爭意識，係嚟自老師向佢哋灌輸對建制同埋共產黨嘅批評。
英華女學校之後喺學校官方網頁回應，強調校方嘅立場一向中立，老師用持平嘅態度，引導學生多角度思考，仲鼓勵佢哋坦誠咁溝通，以建立互信、包容同埋尊重嘅文化，又話講座嘉賓係以專業嘅角度去分享見解，而校方只係提供平台同埋空間，畀同學反思同自由咁表達意見，並表示原定嘅升旗儀式會延至7月4號舉行。
香港市場營銷專家、作家徐緣話，從客觀宣傳效果嚟講，段片令人產生「當今年輕人的抗爭意識源於老師向學生灌輸對建制及共產黨的批評」呢個印象。佢仲假設建制派要令學校籠罩喺白色恐怖裏面，就搵個唔講名同遮咗樣嘅人嚟拍片篤灰，之後再讚佢係「正義敢言嘅後生仔」，呢個舉動足以令校方有麻煩，因為咁而要同家長交代番，同埋仲要面對傳媒嘅查詢，其他學校可能因為咁而有樣學樣，會加強自我審查。
徐緣仲話，類似嘅手段喺德國都出現過。2018年，俾人話係將納粹精神復闢嘅德國最大極右派政黨德國另類選擇推出咗爭議好大嘅「舉報老師」政策。呢個黨開咗個叫「獵師」（Lehrer-Pranger）嘅篤灰網站，鼓勵學生同家長上網對喺課堂裏面公開批評另類選擇黨嘅老師進行篤灰，將老師「政治唔中立」嘅證據上傳。個黨搵嗮證據後，就向有關當局投訴追究，以懲處相關老師。另類選擇黨呢個政策引嚟好多國民嘅不滿，當中德國司法部長卡特琳娜·巴爾利（德文：Katarina Barley）仲話政策係「獨裁者嘅惡行，企圖限制民主自由」，仲話「任何鼓勵學生監視老師嘅人，都係將史塔西（東德時代嘅秘密警察）嘅作為帶返德國。」另類選擇黨反駁，指部分老師違反咗1976年訂定嘅「博特斯巴赫共識」裏面嘅教師中立原則，然而博特斯巴赫共識係針對納粹黨而設，以避佢哋再次透過學校對人政治洗腦，步德國人受極權政府統治嘅覆轍。徐緣又話：「學校政治中立嘅精神，某程度係為咗防範極權政府嘅魔爪，亦防止學校捲入政治漩渦。但當政治失衡，政權腐敗，政客無恥，政治口號宣傳以至政策惡法都夾硬推動，觸及社會人倫道德底線，老師係咪都要刻意中立而唔帶立場呢？」。

Facebook 專頁被封鎖
2020年1月農曆新年期間，HKG報嘅Facebook專頁因為被檢舉問題而封鎖，之後佢哋就建立咗「HKG報2.0」專頁。
HITS 演算法

HITS 演算法（英文：Hyperlink-Induced Topic Search algorithm）係一種用嚟分析網頁嘅演算法。
HITS 演算法會考慮到所謂嘅 hubs（指會連去好多有權威性嘅網頁嘅網頁），而喺呢套演算法下，有好多唔同嘅 hub 連去嘅網站可以當做「高質網站」。HITS 演算法可以配合網絡搜尋器嚟用－簡單講，HITS 演算法可以同手上嘅每個網頁俾個分代表個網頁嘅質素，然後喺顯示啲相關網頁俾用家睇嗰時，將啲質素高嘅網頁排先。
HIV

HIV（英文human immunodeficiency virus嘅縮寫），學名人類免疫缺陷病毒，俗名愛滋病病毒，係種病毒，可以引起愛滋病，生物分類歸逆轉錄病毒科。
中共漢奸論

洪博學曾經喺2018年撰寫文章，指當國民黨同共產黨政府都向人民灌輸「汪精衛係漢奸」論點嘅時候，其實毛澤東當初就係得到汪精衛提拔，先至可以搭上當時日本外交部喺中國嘅特務機構，從而進行「聯日反蔣」嘅行動，而毛澤東本人亦一直稱呼汪精衛做老師，之後又建立中華蘇維埃共和國政權做當時蘇聯嘅附庸，加上共產黨喺八年抗戰嘅時候出力遠比國民黨嘅軍隊少，所以其實毛澤東本人先至係漢奸。
時事評論員門禮瞰曾經公開指責江澤民，話佢夾埋斷送100多萬平方公里土地俾日本同蘇聯，係日本漢奸、蘇聯間諜。另外，佢亦質疑毛澤東喺八年抗戰之後，就要求日本作戰爭賠償嘅問題過於寬容，甚至多謝日本發動侵華戰爭，咁樣先令中共強大，話毛澤東係最大嘅漢奸。
喺2021年12月，香港保安局局長鄧炳強指控因為推動民主運動而被逼流亡嘅前香港立法會議員羅冠聰係漢奸，時事評論員黃世澤就反駁其實中共先係中國歷史上最大嘅漢奸，當中提及毛澤東成立中華蘇維埃共和國，甚至鈔票印列寧像，而佢同江澤民都有送地俾俄國人。佢又話，林鄭月娥同鄧炳強先至係效命緊一個漢奸政權。
2022年4月，中國外交部主動表明放棄海嵾崴地區同外興安嶺土地嘅主權俾俄羅斯，時事評論員黃世澤就揶揄，中國做緊俄羅斯契弟，反而要追九龍半島嘅主權，擺明係出賣中華民族利益，所謂中共民族主義，只不過係假貨。
中共黨員名單曝光事件

中共黨員名單曝光事件，係指喺2020年12月，對華政策跨國議會聯盟取得一張195萬中共黨員名單，當中發現有唔少中共黨員滲透大型跨國企業及駐中國嘅外國使領館，包括澳洲、美國、英國、德國、瑞士、印度、新西蘭、意大利同埋南非等等國家都有呢個情況。

事件經過
呢張195萬中共黨員嘅名單，係由中國境內嘅異議人士喺上海一個伺服器攞到，後來交畀由全球多國150名議員組成嘅對華政策跨國議會聯盟，再由聯盟轉發畀其他傳媒。黨員名單內大約 195 萬中共黨員任職嘅跨國機構，包括藥廠輝瑞、阿斯特捷利康、航空企業波音、福士車廠，澳新銀行、匯豐銀行、勞斯萊斯等。另外，駐上海嘅澳洲、英國同美國使館亦畀中共滲透。
名單嘅時間可以追溯至2016年，內含上海地區嘅黨員姓名、出生日期、族裔，有啲仲有地址同埋電話號碼。名單又細分成 79,000 幾個分支，好多分支都同個別公司或者機構有關。

澳洲
外洩名單顯示，喺澳洲駐上海大使館，至少十個中共黨員係嗰度做。另外，澳新銀行，新南威爾士大學，甚至係一啲同澳洲政府簽署咗敏感國防合約嘅企業，亦有黨員喺嗰度做。有外交事務專家警告，有啲中共黨員喺領事館做咗成十六年，可能係國家資助間諜網嘅一部分，操作違反規定，仲危及國家安全。澳新銀行之後回應事件，話佢哋唔干預員工參與政治團體嘅活動。有澳洲策略政策研究所執行董事，前國防部副次長詹寧斯就警告，中共能夠控制黨員做佢想做嘅事，澳洲唔夠能輕視呢件事。
事件引發澳洲政府對協助招聘嘅中國資助僱傭機構（上海外國機構服務處）嘅調查，多個國會議員都關注，例如參議員帕特里克（Rex Patrick）就話，外長派恩（Marise Payne）要解釋點解澳洲外交部要透過一間僱傭機構嚟聘用中共黨員喺領事館入面做嘢，又要求派恩必須確保中共黨員唔可以接觸到敏感或者機密嘅資訊。去到12月15號，SBS 報道政府開始展開關於「上海外國機構服務處」為中國共產黨進行滲透任務嘅調查。

英國
英國《星期日郵報》（The Mail on Sunday）分析後發現，有幾個中共黨員喺英國領事館任職，例如一個曾就讀聖安德魯大學（St Andrews University）嘅中共黨員，就喺包括英國以內，多個外國駐上海嘅領事館工作過。星期日郵報同時指出，中共黨員亦有進去英國大學，參與航太工程，化學等可能涉及機密領域嘅研究。
另外，有超過六百個中共黨員為英國匯豐銀行同埋渣打銀行工作。而呢兩間銀行回應北京打壓香港嘅方式，例如匯豐凍結前香港民主黨立法會議員許智峯同埋佢屋企人嘅銀戶口，都遭受批評。
事件引起英國震驚。英國外交部回應事件嘅時候，堅稱擁有健全嘅程序，去保護資料安全性同埋審查外館人員。不過，前保守黨黨魁史密斯（Iain Duncan Smith）就喺星期日郵報上撰文表示，呢次事件證實中共黨員已經散播全球，英國政府必須即刻採取動作，將英國駐中國領事館內嘅所有中共黨員驅離或者免職。英國前外交官兼中國專家亨德森（Matthew Henderson）就形容，事件進一步證明中國點樣滲透英國機構，推翻民主制度，形容英國政府喺度「與狼共舞」。英國倫敦亨利積遜協會（Henry Jackson Society）外交政策智囊團嘅岩士壯（Sam Armstrong）就話，事件令人深感不安，呢件事說明咗中共喺全球嘅入侵，大家唔能夠視而不見。
包括史密斯在內嘅有三十個國會議員表示，將會喺下議院提出緊急質詢。
中共香港工作委員會

中共香港工作委員會，簡稱「香港工委」，係中國共產黨一個半公開嘅中央直屬機構，前身係「中共港澳工委」。香港工委係中共中央喺香港嘅派出機構，喺國務院（中央人民政府）掛嘅牌子係駐香港特別行政區聯絡辦公室（中聯辦）。
1947年，中共中央書記處書記周恩來決定設立香港工作委員會，由喬冠華出任書記，兼任新華通訊社香港分社社長，由協助成立香港工會聯合會。1949年至1952年間香港工委曾經撤銷，由中共中央華南分局領導香港工作，到1952年設立中共港澳工作委員會。1991年，中共港澳工委分拆成「香港工委」同「澳門工委」。2012年中共十八大召開，香港工委首次成為獨立選舉單位，選咗16個喺香港嘅中共代表。2015年，中共中央政法委員會網站公布工作會議詳情，「香港工委和澳門工委」首次喺官方報道中被提及。
中共八大元老

中共八大元老，簡稱中共八老或治國八老，指嘅係中國大陸響1980年代尾到1990年代中期間（即鄧小平主政時期）喺政治上擁有實際決策權力嘅八位中國共產黨、中華人民共和國元老政治家。呢個唔正式嘅講法，最早出現喺海外媒體。歷年嚟有關「八老」嘅具體人物各有不同，下面係兩種比較常見嘅講法：
鄧小平、陳雲、彭真、楊尚昆、薄一波、李先念、鄧穎超、王震
鄧小平、陳雲、彭真、楊尚昆、薄一波、萬里、宋任窮、習仲勳
有人認為呢兩個版本適用於唔同時期，即係原八老中部分成員過世後，換入宋任窮、習仲勳同萬里。又有人認為八老入面鄧小平、陳雲同李先念先至係實際嘅當家人，鄧小平有決定權，陳雲有否決權。隨住萬里响2015年7月逝世後，中共元老已成為歷史。
中共國

中共國係個部分反對中華人民共和國政權者，所用之貶義簡稱，指該政府及大陸地區——有時包埋香港同澳門兩個城市，肯定唔計中華民國政府及其實際領土。
現時「中國」係中華人民共和國政府恆常用嘅自我簡稱，以及中華民國政府偶然用嘅自我簡稱，亦係個各界皆會用到嘅多義詞。行文講話時取「中共國」而捨「中國」／「大陸」／「內地」，通常會同時傳遞到中共唔配擁有「中國」嘅深意。
La Villetelle

La Villetelle係法國嘅一個市鎮，位置喺卡勒茲。
La Voulte-sur-Rhône

La Voulte-sur-Rhône係法國嘅一個市鎮，位置喺阿爾代什。
La Vèze

La Vèze係法國嘅一個市鎮，位置喺杜。
La casa de papel

《紙屋》（西班牙文：La casa de papel）係一套西班牙搶劫犯罪影集，由艾力克斯·平納（Álex Pina）開創。影集最初打算分做兩部迷你影集，2017年5月2號至11月23號喺西班牙電視台Antena 3（英文：Antena 3 (Spanish TV channel)）播出。同年底，Netflix買咗全球播映版權，並重新剪輯做較短嘅22集喺全球上線，喺2017年12月20號發布第1部，並喺2018年4月6號接住發布第2部。2018年4月，Netflix續訂咗16集，並大幅增加預算。2019年7月19號發布第3部，一共8集。2020年4月3號發布第4部，一共8集，關於製片人同演員嘅紀錄片《紙屋：現象》亦都喺同一日發布。
中華全國婦女聯合會

中華全國婦女聯合會，簡稱全國婦聯，是1949年3月成立嘅中國全國性婦女組織。全國婦聯主辦「一報一刊」，分別係《中國婦女報》同埋《中國婦女》雜誌。
中華傳道會許大同學校

中華傳道會許大同學校（英文：CNEC Ta Tung School）係香港一間政府津貼男女文法小學，辦學團體係中華傳道會，1971年創校。校舍座落喺新界葵涌葵興邨。佢收錄嘅非華語學生有五十幾個，佔全體超過一成，所以中文堂要特別設計。
中華全國總工會舊址

中華全國總工會舊址 (廣州)：喺廣東省廣州市越秀區。
中華全國總工會舊址 (武漢)：喺湖北省武漢市漢口區。
中華傳道會李賢堯紀念中學

中華傳道會李賢堯紀念中學（英文：CNEC Lee I Yao Memorial Secondary School）係香港新界葵青區一間中學，喺葵涌盛福街1號，由基督教中華傳道會搞，1981年創校。
呢篇中華傳道會李賢堯紀念中學係關於香港教育（包括學校）有關嘅楔位文章。你可以透過編輯或修訂增加佢嘅內容。
22°22′N 114°07′E﻿ / ﻿22.36°N 114.12°E﻿ / 22.36; 114.12
中華傳道會呂明才小學

中華傳道會呂明才小學（英文：C.N.E.C. Lui Ming Choi Primary School），喺香港新界青衣長發邨，佔地3000平方米，喺1966年創立，並喺1988年喺現址復校，係一所政府資助既全日制小學。

事件同軼事
呢間學校嘅前身係喺九龍藍田（二）邨（重建咗之後現址為啟田邨籃球場）、同呢個邨第12座相連嘅中華傳道會牧幼學校，係一所「火柴盒」小學。喺1966年創校，嗰陣牧幼淨係得上晝校，要到1968年先至有下晝校；同時，上午校首屆六年班都喺1968年畢業。
除咗中華傳道會開辦嘅半日小學之外，舊校舍5樓課室自1969年起，曾經喺夜晚嗰陣畀香港基督教女青年會，用嚟搞夜晚小學。
至1987年，由於牧幼學校同相連嘅大廈俾列做危樓，教育署要求呢間學校由1987年開始停辦。中華傳道會同前教育署幾經交涉之後，終於喺青衣長發邨獲批新校舍。得蒙呂明才基金同中華傳道會合一共撥款75萬港元嚟做開辦費，因此改咗名做中華傳道會呂明才小學，並喺第年成功喺青衣復辦。
由2005年至2006年度開始，呢間學校上下晝校一至四年班開始合併推行「全日制」，喺2007至2008年度完成，一至六年班都係「全日制」上堂。
2018年12月，呢間小校獲贈一架九巴退役雙層巴士（丹尼士三叉戟12米）進駐校園，成為咗學校另外一個STEM教育基地，呢架退役巴士叫做「呂小號」。
事件同軼事
1980年6月3號朝早大約8點，呢間小校上晝校2D班喺音樂堂嗰陣，學生懷疑喺吸入咗不明氣體之後，陸續覺得頭痛同埋噁心。由於當時校舍係喺觀塘區，都發生咗多單類似事件，教育司署宣佈藍田同秀茂坪所有嘅小學同幼稚園停課一個禮拜，另外港府特別調查小組都叫勞工處污染管科進行調查。
中西區區議會

中西區區議會係香港十八個區議會之一，負責就中西區嘅地區事務，向政府提出意見。呢區總共有15個議員。
中西區區議會會議室同秘書處而家喺中環海港政府大樓。
中西伯利亞高原

中西伯利亞高原係俄羅斯西伯利亞中部嘅高原，喺克拉斯諾亞爾斯克邊疆區，葉尼塞河同列拿河之間，面積有350萬平方公里。
中西倫也

中西倫也（1992年4月12號—）係日本足球員，司職前鋒，效力富山勝利。
中蘇拉威西

中蘇拉威西（Central Sulawesi）係印尼一個省，喺蘇拉威西，人口264萬，首府帕盧。
中西區海濱長廊

中西區海濱長廊，香港海濱長廊三截，響中西區而名，香港島西部北岸，對住維多利亞港，英文叫Central and Western District Promenade。三者都歸康樂及文化事務署管。
三截並不相接，亦唔相關。東向西數，第一截中西區海濱長廊中環段，喺中環金鐘一帶。第二截中西區海濱長廊上環段，喺上環西營盤一帶。第三截中西區海濱長廊西區副食品批發市場段，喺西區副食品批發市場，喺西營盤石塘嘴一帶。
中環段同上環段之間，至少隔咗中環碼頭海濱長廊同港澳碼頭。而上環段同西區副食品批發市場段，又至少隔咗中山紀念公園同捐山窿公園。中環段以東，就同灣仔臨時海濱花園相連，去到灣仔一帶。
雖則三截各分，然而海旁，有其他海濱花園，又有相連行人路，駁駁埋埋，可以睇成四公里半海濱長廊，灣仔去到石塘嘴。

史
三截名近而實異，各有緣由，並非同一項目。至先上環段，二〇〇九年落成，純粹要起上環雨水泵房，順帶起埋公園。 其後中環段，二〇一三年完工，皆因起中環及灣仔繞道，有笪新填地，順勢起埋公園。再來西區副食品批發市場段，二〇一八年起好，為梁振英時，中西區區議會所揀社區重點項目，西區副食品批發市場海邊窄地同碼頭，重新利用，改成公園。
三月十三

三月十三係黃曆三月嘅第十三日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
三月十二

三月十二係黃曆三月嘅第十二日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
三月初十

三月初十係黃曆三月嘅第十日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
三月十一

三月十一係黃曆三月嘅第十一日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
三月初四

三月初四係黃曆三月嘅第四日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
三月十九

三月十九係黃曆三月嘅第十九日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
三月初八

三月初八係黃曆三月嘅第八日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
三月初六

三月初六係黃曆三月嘅第六日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
三月初五

三月初五係黃曆三月嘅第五日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
三月十七

三月十七係黃曆三月嘅第十七日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1861年4月26號，大清咸豐十一年戊午年 - 詹天佑，近代鐵路工程師。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
丹尼爾·施密特

丹尼爾·施密特（1992年2月3號—）係日本足球員，踢守門員，曾經喺2018年為日本足球代表隊出場1次。
丹尼斯維爾諾夫

丹尼斯維爾諾夫（Denis Villeneuve，1967年10月3號—）係加拿大一位法國裔電影導演同編劇。
佢最出名係執導幾部受讚賞嘅電影，例如《罪迷宮》、《毒裁者》、《天煞異降》同埋《銀翼殺手2049》。
丹尼斯威化

丹尼斯威化（英文：Dennis Weaver，1924年6月4號—2006年2月24號）係美國一個男演員、飛機師、政治人、編劇、配音員，1952年出道。
丹尼斯·巴班

丹尼斯·巴班（Denis Papin，/dəni papɛ̃/，1647年8月22號—1713年8月26號）係法國一位物理學家、數學家同發明家，佢發明嘅蒸汽蒸煮器係蒸汽機同壓力鍋嘅前身。
丹尼士喝采

丹尼士喝采（Dennis Jubilant），又譯成丹尼士祖比倫或者丹尼士喜悅，係英國丹尼士車廠喺1977年至1981年出嘅前置引擎雙層巴士。呢款車係針對當時香港嘅路面環境同埋一人控制模式而設計。
喝采型巴士底盤有移後咗少少嘅前軸，令道窄前門可以擺喺前輪跨上面，同埋有加強咗嘅車陣。佢可以配吉拿6LXB引擎同埋Voith DIWA851波箱。

訂單
香港九龍巴士喺1977至1978年間接收咗4個喝采型巴士底盤，佢哋配九巴自己整嘅車身（用英國鋁材公司車身散件）。之後九巴喺1979至1981年出咗209架配亞歷山大KB車身嘅普通版喝采型巴士，再喺1981至1982年間出咗150架配都普金屬部分車身嘅普通版喝采型巴士。
香港中華巴士喺1980年出咗30架配亞歷山大CB車身嘅喜悅型巴士。
另外有一架喝采型巴士運咗去南非開普敦行，配Bus Bodies (South Africa) Limited車身。

冷氣版
九龍巴士喺1980年接收咗一架喝采型冷氣客車，配亞歷山大KB車身，冷氣機係由另一副擺喺車尾嘅引擎行，而主引擎嘅油缸就由左尾轆後面移咗去右尾轆前面。不過架車嘅冷氣被認為係唔可靠，最終副冷氣機喺1983年拆走咗，改為冇冷氣嘅客車。後來架車再降格做巴士。

退役
中巴其中一架喜悅型巴士（車隊冧巴DS14）喺1993年焚燬而退役，其餘29架喺1998年9月1號中巴專營權完咗之後賣咗畀新世界第一巴士，佢哋喺1999年8月或之前俾新車取代。
九巴亦有一兩架喝采型巴士提早退役，而其他嘅就喺1994年開始退役。喺喝采型巴士逐步退役嗰時，有啲巴士接替咗車隊內利蘭勝利二型（丹尼士喝采嘅競爭對手）嘅地位。最後一架喝采型巴士喺2000年1月退役。

之前嘅「丹尼士喝采」
丹尼士喺1940至1960年代出過一款叫Jubilant嘅三軸及四軸貨車。
丹尼士巨龍

丹尼士巨龍（Dennis Dragon），香港中華巴士嗰啲特別稱為丹尼士禿鷹（Dennis Condor），後來又間唔中稱為Dominator 6X2，係英國丹尼士車廠出嘅一款三軸後置引擎雙層巴士。

設計
丹尼士巨龍嘅設計係源自兩軸嘅丹尼士統治者，佢加多咗一條中軸作為輔助車軸，緊貼住驅動軸。初時嘅丹尼士巨龍條中軸只係兩個車轆用防傾桿連埋，唔係真嘅車軸，1986年先至開始用真嘅車軸。
初時嘅丹尼士巨龍得12米長版本，而三條車軸都擺得比較前（同同期嘅都城嘉慕威曼都城巴士同埋利蘭奧林比安三軸車比）。後來應巴士公司要求而出埋11米版，但車軸位置冇12米版擺得咁前。
丹尼士喺1989年整咗第一架有冷氣嘅丹尼士巨龍，用一副引擎同時行車同埋行冷氣。初時出嘅丹尼士巨龍冷氣巴士都係11米長，後來出埋9.9米（前輪跨短啲）、10.3米同埋12米版（車軸位置冇12米冇冷氣版擺得咁前）。
丹尼士巨龍可以用吉拿或康明斯引擎，並配Voith或ZF波箱。而車身方面，除咗有4架樣辦車係用亞歷山大車身之外，其餘嘅（包括全部量產型）係配都普金屬部分車身。

九龍巴士
1982年，九巴買咗3架12米丹尼士巨龍嚟試，呢3架車係配亞歷山大車身，有上落車門各一隻。九巴喺1983至1986年買多188架12米巨龍，但改配有三隻門嘅都普金屬部分車身，一隻門上車兩隻門落車。
1986年，九巴開始引入11米巨龍巴士。1986至1994年間，九巴買咗371架11米巨龍，但係由於1990年至1991年嘅一批共50架巴士嘅其中一副底盤喺於運送時損毀，得49架（車隊冧巴S3N222-270）投入服務，所以合共有370架。其中50架11米巨龍嘅車尾被密封，預咗畀人裝冷氣，但九巴一直都冇裝冷氣上去。
1990年，九巴引入一架11米巨龍冷氣巴士嚟試。之後九巴開始引入丹尼士巨龍冷氣巴士，包括喺1991至1997年引入多359架11米巨龍冷氣巴士、1993至1999年引入235架9.9米巨龍冷氣巴士、1997至1998年引入170架12米巨龍冷氣巴士。
隨住九巴車隊更新嘅進度，全部12米冇冷氣巨龍已經喺1997至2003年退役，而11米冇冷氣巨龍除咗兩架喺1994年（交通意外）以及1999年（改裝）提早退役之外，其餘嘅喺2002至2012年退役。11米冷氣巨龍有4架因交通意外而提早退役，其餘嘅亦喺2007至2015年退役。兩架12米冷氣巨龍因交通意外或者燒車而提早退役，其餘嘅喺2015至2016年退役。兩架9.9米冷氣巨龍因交通意外而提早退役，其餘嘅亦自2011至2017年退役。九巴旗下嘅丹尼士巨龍退嗮役之後，佢嘅車隊亦全面低地台化。

中華巴士
1982年，中華巴士接收咗兩架12米丹尼士禿鷹嚟試，佢哋分別配都普金屬部分車身同埋亞歷山大車身，兩架都係得兩隻門。其中配都普金屬部分車身嗰架曾經係全港載客量最高嘅巴士，載到171人，個紀錄到今時今日都冇巴士打破到。
不過中巴揀咗買三軸嘅都城嘉慕威曼都城巴士，去到都城嘉慕威曼業務喺1989年完咗至開始買丹尼士禿鷹。中巴喺1989至1990年間引入46架12米禿鷹，同埋喺1990至1991年間引入28架11米冇冷氣禿鷹。另外中巴喺1990至1997年間引入92架11米冷氣禿鷹。
1998年9月1號中巴專營權完咗之後，啲禿鷹都賣晒畀新世界第一巴士。其中3架12米禿鷹改裝為訓練巴士，其餘45架12米禿鷹喺1998至1999年退役，其中多架運返英國繼續行。至於冇冷氣嘅11米禿鷹，新巴喺1999年將其中一架（車隊冧巴DM6）改裝為開篷巴士，2000年開始行15C，直到2008年1月；2000年新巴賣咗3架畀城巴做訓練巴士；而其餘嘅就喺2002年退役。新巴將其中一架（車隊冧巴DM28）油上「新巴最後一架熱狗」特別色，並喺2002年8月17號新巴冇冷氣巴士嘅最後一日出席遊車河活動。最後兩架退役嘅冇冷氣11米禿鷹都俾人保留，一架（車隊冧巴DM17）返咗英國，而DM28就由新巴保留，不過DM28喺2004年連同多架冇冷氣11米禿鷹一齊俾人拆咗。
新巴2007年開始將一架11米冷氣禿鷹（車隊冧巴DA66）改裝為開篷巴士，2008年1月25號取代DM6。
新巴嘅禿鷹冷氣巴士喺2004至2015年退役。部分被轉售英國及杜拜等地繼續行，7架俾大巴士香港有限公司買入同埋改裝為開篷巴士，喺2008年12月開展佢嘅香港觀光巴士服務，2015年再轉賣去美國。

城巴
城巴自1993年開始訂購丹尼士巨龍冷氣巴士，佢哋都係配都普金屬部分車身，但同九巴同埋中巴嗰啲唔同嘅，係城巴嘅都普金屬部分車身係用闊啲嘅前門，車頭用類似亞歷山大R型車身嘅設計，而車身裝嵌就係由葡萄牙嘅Salvador Caetano搞。
1994至1998年，城巴一共引入40架丹尼士巨龍10.3米單門冷氣巴士同埋80架丹尼士巨龍12米冷氣巴士。
2000至2002年，城巴將一架10.3米巨龍（車隊冧巴701）改裝成全球首架三軸雙層冷氣無軌電車。另有一架10.3米巨龍（車隊冧巴713）喺2002年9月焚燬報廢。至於其餘嘅丹尼士巨龍，10.3米版喺2011至2014年陸續退役，而12米版就喺2012至2015年陸續退役。

香港空運貨站
1996年，香港空運貨站有限公司買咗4架丹尼士巨龍12米冷氣巴士做員工接送車。佢哋嘅外形同城巴嘅相似，但冇路線牌同埋裝咗窄身啲嘅3+2標準座椅以提升載客量。
由1999年9月起，香港空運貨站唔再親自經營自己嘅員工接送巴士線，因此呢4架巴士俾新巴買入，巴士喺2000年重新投入服務。四架車喺2013年退役。

非洲
1992年，英國Stagecoach集團買入10架11米丹尼士巨龍巴士，全部編配去馬拉維。1995至1996年Stagecoach集團買多20架11米丹尼士巨龍巴士，並投放去肯雅。後來，全部喺肯雅行駛嘅巨龍被運返英國，並喺1998至2000年重新投入服務。

停產
丹尼士巨龍喺1997至1998年間正式停產，俾丹尼士三叉戟3型低地台巴士取代。

之前嘅「丹尼士巨龍」、「丹尼士禿鷹」
丹尼士喺1948年推出一款叫Dragon嘅拖頭，1949年宣佈停產。
丹尼士亦喺1950年代尾出過一款叫Condor嘅貨車。
丹尼士列治

丹尼士列治（Dennis Ritchie，1941年9月9號—2011年10月12號）係美國電腦科學家，程式語言C嘅發明人，亦係操作系統UNIX嘅其中一位發明人。
丹尼士摩根

丹尼士摩根（英文：Dennis Morgan，1908年12月20號—1994年9月7號）係一個美國嘅男演員、歌手、電影演員，佢喺1936年出道。
丹尼士Loline

丹尼士LolineDennis Loline丹尼士Loline 丹尼士Loline二型。呢架車嘅特別之處係佢只得12尺5寸半（大概3.8米）高 丹尼士Loline三型製造廠丹尼士車廠邊道出英格蘭Guildford取代咗Dennis Lance製造年份1956年—1967年後繼產品無主要對手AEC BridgemasterAEC Renown亞比安Lowlander規格引擎吉拿6LW/6LX利蘭O.600AEC AV470
丹尼士Loline（Dennis Loline）係一款由英國丹尼士車廠出嘅前置引擎矮身雙層巴士。
Loline底盤設計係源自Bristol Lodekka，喺1956年由Bristol授權丹尼士生產。Loline最初只得尾門版，1958年推出擁有平坦下層車廂地台嘅前門版Loline二型（Dennis Loline II），1960年再由Loline二型發展出Loline三型（Dennis Loline III），並取代Loline同埋Loline二型。
丹尼士Loline喺英國係賣畀市營同埋私營巴士公司，其中以Aldershot and District Traction買得最多。
香港嘅中華巴士喺1960年代初決定引入雙層巴士之後，就訂咗兩架丹尼士Loline巴士，但最終只得一架配Northern Counties車身嘅Loline三型喺1962年交貨，巴士喺1963年1月22號投入服務，成為香港島第一架雙層巴士。
最後一批丹尼士Loline喺1967年喺英國投入服務。
丹尼士奎

丹尼士威廉奎（英文：Dennis William Quaid，1954年4月9號—）係美國一個男演員、飛機師、配音員、編劇、作曲家，1975年出道。
丹尼士奧基夫

丹尼士奧基夫（英文：Dennis O'Keefe，1908年3月29號—1968年8月31號）係一個美國嘅男編劇、電影演員、舞台劇演員、電視演員、電影導演，佢喺1930年出道。
丹尼士標槍

丹尼士標槍（Dennis Javelin）係英國丹尼士車廠（同埋後來嘅TransBus International/亞歷山大丹尼士）出嘅中置引擎巴士。佢取代咗丹尼士Dorchester中置引擎巴士。
丹尼士標槍喺1986年亮相。當時款車有11米同埋12米客車可以揀，副引擎係擺喺底盤中間而挨埋驅動軸，水箱就擺喺引擎側邊，而前軸同埋引擎之間就整咗個預製空間去擺行李（即係所謂嘅太空艙底盤設計）。後來丹尼士出埋標槍8.5米同埋10米版客車、巴士版以及12米嘅標槍GX（Javelin GX）客車，其中巴士版同埋8.5米客車版標槍係冇預製行李空間（即係所謂嘅樓梯式底盤設計）。另外丹尼士標槍亦出過三軸版本。
丹尼士標槍嘅引擎劃一用康明斯C系，後來改為劃一用康明斯ISBe引擎，而波箱可以係棍波或自動波。
丹尼士標槍喺車軸之間同埋尾輪跨加埋有多啲位擺行李，兼且受惠於Bedford Vehicles嘅車喺1986年全線停產，令一啲買開Bedford巴士嘅公司改買丹尼士標槍，因此丹尼士標槍嘅銷路比之前嘅丹尼士Dorchester好。另外英國國防部亦買咗多架丹尼士標槍巴士，包括右軑同埋左軑版，佢哋啲座椅可以喺短時間內拆走並改成救護車，用嚟運送傷兵。
丹尼士標槍喺2005年之後曾經有一段時間冇出過，不過喺2007年亞歷山大丹尼士睇見丹尼士標槍嘅倉貨重有公司要，兼且英國國防部對丹尼士標槍重有需求，因此將丹尼士標槍改良到可以用歐盟四型或以上嘅引擎。不過亞歷山大丹尼士喺大概2010年出咗最後一批丹尼士標槍底盤之後，丹尼士標槍就冇再被開發並宣佈停產。
另外由丹尼士同埋馬來西亞UMW合組嘅UMW-Dennis公司曾經裝嵌丹尼士標槍底盤（稱為UMW-Dennis Javelin），供應東南亞同埋大洋洲市場。
乒乓波拍

乒乓波拍係打乒乓波嘅波拍，由面頭係膠皮嘅硬面同手柄組成。波拍兩面一定係一邊紅、一邊黑。
乘

乘係數學運算一種，現代數學會以乘號表示。乘唔易以三言兩語概括，一般入門會以自然數介紹，相加多次數講解。乘數結果爲積。加、減、乘、除，合稱四則運算。

連乘
「」呢個數學符號係指連乘，源自希臘字母大楷Π(pi)，即係將一列數冚唪唥乘埋一齊，例：
上述段意思係話「計 ，再將  至  之間嘅  乘埋一齊。」，其中下標寫咗約束變量（）同埋佢嘅下界（1），上標就寫佢嘅上界（6）。上界同下界都一定係整數。

向量
向量有多種乘法，通常用代表點積，代表叉積。
乘松瑠華

乘松瑠華（1996年1月30號—）係日本足球員，踢後衞，曾經喺2014年為日本女子足球代表隊出場2次。
乖乖不得了

《乖乖不得了》係香港電台電視部1996年製作嘅兒童劇。
乒乓波

乒乓波，書面叫乒乓球，又簡稱乒球，響日本同台灣叫桌球，係一種常見嘅運動，因為打波時會有乒乓聲所以有咁嘅名。乒乓波由兩個或者四個人對打，輪流用乒乓波拍將乒乓波打落對手嗰邊乒乓波檯，邊個首先打唔到個波又或者打咗個波出檯嘅就失分。

開波
首先拋波，拋嘅高度一定要過網頂（大概16厘米）。
拋波之後，用波板嘅膠面撞落個波度，令到個波掂到自己檯之後，過網再掂到對面檯就算成功開波。
如果個波過網嘅時候撞到個網，就算係失誤，要重新開過。
乓

《乓》（英文：Pong）係雅達利出嘅頭一隻街機電子遊戲，1972年出，玩法係模擬同電腦對手打乒乓波。
乘數表

乘數表係寫咗乘數運算結果嘅表，係學數學嘅工具。
喺華人社會，最常接觸嘅係由1到9相乘嘅乘數表，有口訣幫手背，叫九因歌。
下面係由1到12相乘嘅乘數表：

九因歌
内文：九因歌
記事簿後面印著九因歌
喺華人社會，好多人一聽到乘數表就諗起「九九乘數表」、「九因歌」，因為好多細路仔初初學乘數嗰陣就係透過讀、背九因歌嚟學嘅。九因歌記錄咗全部十進制底下嘅單位數乘單位數，一共九行九列共八十一格。

抽象代數
乘數表或者其他表可以用嚟定義羣、環、場或者其他代數結構嘅二元運算，呢個時候個表又叫做Cayley表，下面係有限場嘅加數表同乘數表：
對任何嘅自然數n，對應嘅環都有佢自己嘅加數表同乘數表。
乘勝狙擊

《乘勝狙擊》（ Burning Hands）係香港電視廣播有限公司拍嘅時裝電視劇，由陳展鵬、林夏薇、陳山聰、傅嘉莉、單立文、吳岱融、陳秀珠、呂珊、黃子恆、莊思敏、潘志文同徐榮主演，監製葉鎮輝。故仔係講澳門賭場同老千集團。
呢套劇部份地方同電影《盜海豪情》系列同埋《非常盜》系列有啲似。
乘積密碼法

乘積密碼法（英文：product cipher）喺密碼學上係指結合多過一種密文碼嚟做加密，用意通常係想令到段密文更加難拆解。
中興銀行

中興銀行（英語：China Banking Corporation）係一間菲律賓嘅銀行，喺1920年成立。當時主要服務菲律賓華人。
中英劇團

中英劇團（英文：Chung Ying Theatre Company）係香港歷史最長嘅職業劇團之一，於 1979 年成立。
中英戰爭

1967年香港左派暴動，駐港英軍支援香港警察就中國民兵武力越界發生沙頭角槍戰。當時英國未有防範戰爭準備。
中芬蘭

中芬蘭（芬蘭文：Keski-Suomi）係芬蘭嘅行政區，首府于韋斯屈萊。
中英藏印續約

《中英藏印續約》，又叫《藏印議訂附約》或《中英藏印條款》，係清朝政府同英國根據1890年（清光緒十六年）簽訂嘅《中英藏印條約》嘅規定續訂嘅不平等條約。《中英藏印續約》喺1893年（光緒十九年）12月5號喺嗰陣係英國殖民地嘅印度大吉嶺簽訂。中方代表係參將何長榮，英方代表係政務司艾爾弗雷德·沃利斯·保爾。中文版原存喺中華民國外交部，依家存喺臺北外雙溪國立故宮博物院保存。
中英街1號

《中英街1號》（英文：No.1 Chung Ying Street），係2018年上畫嘅港產片，由游學修、廖子妤同盧鎮業主演，趙崇基執導。故仔圍繞1967年嘅六七暴動同一場2019年（虛構）喺中英街爆發嘅衝突。
中英街

中英街（Chung Ying Street）係香港一條街，喺新界北區沙頭角，騎住深圳嘅邊界，北邊就係深圳範圍。要入呢條街，無論係香港定係中國大陸居民都要申請禁區紙先至入得。
丹江口

丹江口係中國湖北十堰一個縣級市，總面積3120平方公里，人口50萬。
丹竹坑兒童遊樂場

丹竹坑兒童遊樂場，香港公園之一，遊樂場之一，喺新界丹竹坑，可由沙頭角公路經村路入，英文叫Tan Chuk Hang Children's Playground。行政上歸北區。設施有戶外乒乓球檯。
丹羽大輝

丹羽大輝（1986年1月16號—）係日本足球員，司職後衞，曾經喺2015年爲日本足球代表隊出場2次。
丹澤晃之

丹澤晃之 ，係日本嘅一個男配音員。

配音作品一覽
呢個表唔完整，歡迎加料。
丹素華盛頓

丹素華盛頓（英文：Denzel Hayes Washington, Jr.，1954年12月28號—）係美國男演員、電影導演、電影監製。憑2001年電影《邊緣特訓》攞到2002年第74屆奧斯卡金像獎最佳男主角，2016年攞到第73屆金球獎終身成就獎。
丹竹坑

丹竹坑（英文：Tan Chuk Hang），係香港新界北區粉嶺一條村，喺沙頭角公路馬尾下段南面。村名叫丹竹坑老圍。
丹竹頭站

丹竹頭站係深圳地鐵3號線一個站，喺龍崗大道近丹竹頭社區。個站2010年12月28號啟用。
九龍水塘

九龍水塘係香港一個水塘，喺新界沙田區西南面，九龍水塘群成員入面東面嗰個，喺1910年起好，係新界範圍頭一個水塘。水塘堤壩嘅外形係弧形。
九龍海逸君綽酒店

九龍海逸君綽酒店（英文：Harbour Grand Kowloon）係香港一間五星級酒店，喺紅磡德豐街20號，有554間房，1995年開業，當時叫做海逸酒店，2010年1月28號改名做九龍海逸君綽酒店。
九龍清真寺

九龍清真寺係香港最大清真寺，喺九龍尖沙嘴彌敦道，九龍公園東南角。

史
喺20世紀初，九龍清真寺係起喺而家尖沙咀警署（中文：尖沙咀警署）個位。1970年代起地鐵嗰時，清真寺結構有損毀，最後搬到而家個位。

喺社會事件中受襲
内文：香港警察向九龍清真寺發射藍色水炮事件
2019年10月20號，喺反送中運動嘅廢除惡法獨立調查重組警隊大遊行期間，香港警察因懷疑有示威者藏身，而用水炮車向九龍清真寺兩度發射藍色不明液體。印度協會前主席毛漢（Mohan Chugani）、香港融樂會成員、多位市民同香港立法會議員譚文豪等亦一同喺襲擊中遇襲受傷。襲擊引起社會各界輿論譁然，譴責香港警察公然褻瀆伊斯蘭教
九龍灣

九龍灣（粵拼：gau2 lung4 waan1；英文：Kowloon Bay）係一個喺香港九龍半島以東，香港島以北嘅海灣，係維多利亞港嘅東面部分，喺紅磡同埋鯉魚門之間。呢個灣喺起緊啟德機場新跑道嘅時候俾人分開做兩半。
喺牛頭角附近，九龍灣東北角嘅填海區亦都係叫做九龍灣，以前叫做牛頭角工業區。喺九龍灣地鐵站起咗之後，呢一區就俾人叫做九龍灣嘞。近地鐵站嗰一邊係住宅區，而近海嗰一邊就係工業區。呢一區基本上係牛頭角嘅延伸，所以有啲設施，好似牛頭角警署咁，係喺九龍灣嘅。

行政
喺行政上，九龍灣填海區（除咗啟德機場範圍之外）同埋跑道以東嘅水體係屬於觀塘區嘅。機場嘅範圍同埋跑道以西嘅九龍灣係屬於九龍城區嘅。

地理
喺20世紀，九龍灣曾經進行過幾次大型嘅填海，就係連而家遠離海邊嘅新蒲崗都係填海填返嚟嘅。
而家九龍灣嘅東面有一條防波堤保護住，形成咗一個避風塘。避風塘裏面有一舊礁石。其他有啲好似海心島咁嘅礁石，喺歴代填海工程嗰陣已經填咗入去內陸地帶嘞。

特徵
舊啟德機場係喺個灣嗰度填出嚟嘅，佢嘅跑道三面俾水包圍住。
九龍灣國際展貿中心同埋第一個港鐵車廠都喺九龍灣。

將來
政府曾經計劃將個灣嘅一部分，甚至成個灣，填咗嚟同啟德機場一齊供應土地嚟起住宅，運動場同埋一個郵輪碼頭。土地需求嘅淢少，同埋環保問題，使到計劃要重新檢討。

交通
五號幹線同七號幹線喺九龍灣嘅交匯處
九龍灣填海區有港鐵觀塘綫嘅九龍灣站服務，亦有好多巴士線。五號幹線同七號幹線喺九龍灣交匯。啟德隧道嘅東面出口都係喺九龍灣。

教育
九龍灣出名嘅學校有港大進修學院、公開大學市區中心、仁濟醫院羅楚思書院同埋天主教柏德學校等等。
九龍殯儀館

九龍殯儀館（英文：Kowloon Funeral Parlour）係九龍區第一間殯儀館，亦係全香港七間持牌殯儀館之一，位於九龍西大角咀楓樹街一號A，鄰近多個港鐵站包括太子站、旺角站、奧運站同南昌站。

簡介
九龍殯儀館樓高三層，設有16個唔同大細禮堂，分別係3個地下大禮堂，8個中式禮堂同5個教會禮堂（其中包括3個教會治喪教堂）。最大嘅禮堂可以容納320人；最細嘅禮堂可以容納40人。三樓全層係靜音層，專為基督教、天主教教友同鍾意寧靜莊嚴而冇宗教信仰人士提供寧靜氣氛進行安息禮拜或追思會，提供寧靜嘅追悼空間，亦係全香港唯一一間有專為喪禮而設教堂嘅殯儀館。
九龍水塘群

九龍水塘群係香港一組水塘，由九龍水塘、九龍副水塘同九龍接收水塘組成，另外附近個石梨貝水塘有時都當做九龍水塘嘅一份子。水塘響金山郊野公園入面。雖然水塘個名叫九龍，但跟香港十八區去分，水塘都係新界沙田區西南面。
維基同享有多媒體嘅嘢：Kowloon Group of Reservoirs
Mazerny

Mazerny係法國嘅一個市鎮，位置喺亞丁。
Mazeyrolles

Mazeyrolles係法國嘅一個市鎮，位置喺多多涅。
Mazuby

Mazuby係法國嘅一個市鎮，位置喺奧德。